Samas teatan igale küsijale uhkelt, et olen eestlane. Mu juured on  Eestis, aga, vabandage banaalne metafoor, oksad ulatuvad Eestist kaugemale. Väliseestlaste rahvustunne on valus teema, mis kahjuks paneb paljud marutõbiselt klähvima ja tatti pritsima. Kõige kõvemini hauguvad need, kes ise kuigi palju reisinud pole, veel vähem omanud julgust tuttav ja turvaline kodu maha jätta ja hulljulgelt, kaks kotti käeotsas ja 300 dollarit taskus, ihuüksinda kusagil maailma teises otsas uut elu alustada. Viinamarjad on hapud.